
დადგენილება №46
2010 წლის 16 ნოემბერი
ქ. ბათუმი
საჯარო სამართლის იურიდიული პირის – აჭარის კულტურული მემკვიდრეობის დაცვის სააგენტოს დაფუძნებისა და დებულების დამტკიცების შესახებ

აჭარის ავტონომიური რესპუბლიკის კონსტიტუციის მე-3 მუხლის ,,დ’’ ქვეპუნქტისა და ,,საჯარო სამართლის იურიდიული პირის შესახებ“ საქართველოს კანონის მე-5 მუხ​ლის მე-2 პუნქტის ,,დ” ქვეპუნქტის შესაბამისად:

1. დაფუძნდეს საჯარო სამართლის იურიდიული პირი – აჭარის კულტურული მემკვიდრეობის დაცვის სააგენტო.

2. დამტკიცდეს საჯარო სამართლის იურიდიული პირის – აჭარის კულტურული მემკვიდრეობის დაცვის სააგენტოს თანდართული დებულება.

3. საჯარო სამართლის იურიდიული პირის – აჭარის კულტურული მემკვიდრეობის დაცვის სააგენტოს სახელმწიფო კონტროლი ,,საჯარო სამართლის იურიდიული პირის შესახებ” საქართველოს კანონისა და თანდართული დებულების შესაბამისად განახორ​ციე​ლოს აჭარის ავტონომიური რესპუბლიკის განათლების, კულტურისა და სპორტის სამინისტრომ.
 4. საჯარო სამართლის იურიდიული პირი – აჭარის კულტურული მემკვიდრეობის დაცვის სააგენტო არის აჭარის ავტონომიური რესპუბლიკის განათლების, კულტურისა და სპორტის სამინისტროს უფლებამონაცვლე, სამინისტროს მიერ კულტურული მემკვი​დ​რეობის ძეგლებზე სამუშაოების ნებართვებთან დაკავშირებით განხორციელებული და მიმდინარე საქმიანობის ნაწილში.

  5. აჭარის ავტონომიური რესპუბლიკის ფინანსთა და ეკონომიკის სამინისტრომ (ვ. ბოლქვაძე) უზრუნველყოს ,,აჭარის ავტონომიური რესპუბლიკის 2011 წლის რესპუ​ბ​ლი​კუ​რი ბიუჯეტის შესახებ’’ აჭარის ავტონომიური რესპუბლიკის კანონში საჯარო სამარ​თლის იურიდიული პირის – აჭარის კულტურული მემკვიდრეობის დაცვის სააგენტოს ფუნ​ქ​ციონირებისათვის საჭირო ფინანსური სახსრების გათვალისწინება და შემდგომში მიზნობრივი დაფინანსება.

6. დადგენილება, გარდა ამ დადგენილების მე-5 და მე-6 პუნქტებისა, ამოქმედდეს 2011 წლის 1 იანვრიდან.

7. დადგენილების მე-5 და მე-6 პუნქტები ამოქმედდეს გამოქვეყნებისთანავე.
მთავრობის თავმჯდომარე 
                                                                            ლ. ვარშალომიძე

საჯარო სამართლის იურიდიული პირის – აჭარის კულტურული მემკვიდრეობის დაცვის სააგენტოს
დებულება


მუხლი 1. ზოგადი დებულებანი

1. საჯარო სამართლის იურიდიული პირი – აჭარის კულტურული მემკვიდრეობის დაცვის სააგენტო (შემდგომში – სააგენტო) არის ,,საჯარო სამართლის იურიდიული პირის შესახებ” საქართველოს კანონის შესაბამისად, აჭარის ავტონომიური რესპუბლიკის ქონების საფუძველზე შექმნილი საჯარო სამართლის იურიდიული პირი, რომელიც შედის აჭარის ავტონომიური რესპუბლიკის განათლების, კულტურისა და სპორტის სამი​ნის​ტროს (შემდგომში – სამინისტრო) სისტემაში. 

2. სააგენტო თავის საქმიანობას ახორციელებს საქართველოს კონსტიტუციის, აჭარის ავტონომიური რესპუბლიკის კონსტიტუციის, საქართველოს საერთაშორისო ხელშეკ​რუ​ლებებისა და შეთანხმებების, ,,კულტურული მემკვიდრეობის შესახებ“ და ,,საჯარო სამართლის იურიდიული პირის შესახებ’’ საქართველოს კანონების, სხვა საკანონმდებლო და კანონქვემდებარე ნორმატიული აქტებისა და ამ დებულების შესაბამისად.

3. კანონმდებლობითა და ამ დებულებით დადგენილ ფარგლებში სააგენტო ანგარი​შ​ვა​ლდებულია აჭარის ავტონომიური რესპუბლიკის მთავრობისა (შემდგომში – მთავრობა) და სამინისტროს წინაშე. დასახული მიზნებისა და დაკისრებული ფუნქციების განსა​ხორ​ცი​ელებლად სააგენტოს გააჩნია სპეციალური უფლებაუნარიანობა.

4. სააგენტო კანონმდებლობით და ამ დებულებით განსაზღვრული მიზნებისა და დაკისრებული ფუნქციების განსახორციელებლად საკუთარი სახელით იძენს ქონებრივ და პირად არაქონებრივ უფლებებს, კისრულობს მოვალეობებს, დებს გარიგებებს, საკუ​თა​რი სახელით გამოდის სასამართლოში მოსარჩელედ და მოპასუხედ, აგრეთვე მესამე პირებთან ურთიერთობაში.

5. სააგენტოს აქვს დამოუკიდებელი ბალანსი, ხარჯთა ნუსხა, საბანკო და სახაზინო ანგარიშები, ბეჭედი, ბლანკი და იურიდიული პირის სხვა რეკვიზიტები.
6. სააგენტოს იურიდიული მისამართია ქ. ბათუმი,აკადემიკოს მამია კომახიძის ქ. №119.

მუხლი 2. სააგენტოს მიზნები და ამოცანები
სააგენტო თავისი კომპეტენციის ფარგლებში:

ა) ახორციელებს იმ ღონისძიებათა სისტემის ჩამოყალიბებას, რომელიც უზრუ​ნ​ველ​ყოფს აჭარის ავტონომიური რესპუბლიკის ტერიტორიაზე არსებული ადგილობრივი მნიშვნელობის კულტურული მემკვიდრეობის დაცვას, შესწავლას, მოვლა-პატრონობას, რესტავრაციასა და პრევენციულ კონსერვაციას; 

ბ) უზრუნველყოფს აჭარის ავტონომიური რესპუბლიკის ადმინისტრაციულ ტერი​ტო​რი​აზე არსებულ კულტურული მემკვიდრეობის ძეგლებზე (გარდა არქეოლოგიური, საკულტო და საფორტიფიკაციო დანიშნულების ობიექტებისა) სამუშაოების ნებართვების გაცემას;
გ) კანონმდებლობით დადგენილი წესით ახორციელებს ნებართვის მფლობელის მიერ სანებართვო პირობების შესრულებაზე კონტროლს;

დ) აწარმოებს უწყებრივ სანებართვო რეესტრს;
ე) უზრუნველყოფს გაცემული ნებართვის საფუძველზე შესრულებული სამუშაოების შუალედური და საბოლოო ანგარიშებისა და სამუშაოთა მიღებას;
ვ) კანონმდებლობით დადგენილი წესით მონაწილეობს მშენებლობის ნებართვებთან დაკავშირებულ ადმინისტრაციულ წარმოებაში;
ზ) უზრუნველყოფს კულტურული მემკვიდრეობის დამცავ ზონებში სამშენებლო სამუ​შაოების რეგულირებას, კულტურული მემკვიდრეობის სფეროში სამართალ​დარ​ღვე​ვა​თა აღკვეთისა (რამაც შეიძლება დააზიანოს ან გაანადგუროს ან ამგვარი საფრთხე შეუქ​მ​ნას კულტურულ მემკვიდრეობას) და გამოვლენილ სამართალდარღვევებზე რეაგირების მიზნით თანამშრომლობს შესაბამის სამსახურებთან; 
თ) ახორციელებს სამუზეუმო ფონდებისა და ექსპონატების აღრიცხვიანობისა და პასპორტიზაციის ხელშეწყობას, მათ შესახებ ელექტრონული ინფორმაციის შეგროვებას და პოპულარიზაციას;
ი) უზრუნველყოფს კულტურული მემკვიდრეობის სფეროში სამეცნიერო-ტექნიკური პროგრესისა და სამეცნიერო საქმიანობისათვის ყოველმხრივი ხელშეწყობას;

კ) ახორციელებს კულტურული მემკვიდრეობის სფეროში ახალი ტექნოლოგიების ანალიზსა და დანერგვას;

ლ) საერთაშორისო თანამშრომლობის განვითარებისა და გრანტების მოძიების მიზ​ნით უზრუნველყოფს შესაბამისი ღონისძიებების გატარებას;

მ) მონაწილეობს კულტურული მემკვიდრეობის სფეროში პერსონალის მომზადებასა და გადამზადებაში;
ნ) შეიმუშავებს და ახორციელებს ადგილობრივი მნიშვნელობის კულტურული მემკვიდრეობის პოპულარიზაციის ღონისძიებებს;

ო) უზრუნველყოფს ადგილობრივი მნიშვნელობის კულტურული მემკვიდრეობის შესახებ ინფორმაციისა და დოკუმენტაციის შეგროვებას; 
პ) უზრუნველყოფს ადგილობრივი მნიშვნელობის კულტურული მემკვიდრეობის ძეგლებისა და ობიექტების ფიქსაციას და ინვენტარიზაციას (მოძრავი და უძრავი ძეგ​ლე​ბის პასპორტების შედგენა); მონაწილეობს სახელმწიფო და კერძო კოლექციების აღრი​ცხ​ვა​სა და შესწავლაში;

ჟ) ადგილობრივი მნიშვნელობის კულტურული მემკვიდრეობის პოპულარიზაციის და შემეცნების მიზნით უზრუნველყოფს კულტურულ-საგანმანათლებლო და ტურის​ტუ​ლი პროგრამების მომზადებას და განხორციელებას;

რ) აჭარის ავტონომიურ რესპუბლიკაში სამუზეუმო საქმიანობის განვითარების მიზ​ნით შეიმუშავებს წინადადებებსა და პროექტებს; მათი განხორციელების მიზნით უზ​რუნ​ველყოფს შესაბამისი ღონისძიებების გატარებას; 
ს) ახორციელებს კანონმდებლობით განსაზღვრულ სხვა უფლებამოსილებებს.


მუხლი 3. სააგენტოს უფლებამოსილება და საქმიანობის საგანი
1. სააგენტო კანონმდებლობით დადგენილი წესით უფლებამოსილია თავისი კომ​პე​ტე​ნციის ფარგლებში: 
ა) უზრუნველყოს აჭარის ავტონომიური რესპუბლიკის ტერიტორიაზე არსებული ადგილობრივი მნიშვნელობის კულტურული მემკვიდრეობის დაცვის, შესწავლის, მოვლა-პატრონობის, რესტავრაციისა და პრევენციულ კონსერვაციის ღონისძიებათა სისტემის ჩამოყალიბება; 

ბ) გასცეს აჭარის ავტონომიური რესპუბლიკის ადმინისტრაციულ ტერიტორიაზე არსებულ კულტურული მემკვიდრეობის ძეგლებზე (გარდა არქეოლოგიური, საკულტო და საფორტიფიკაციო დანიშნულების ობიექტებისა) სამუშაოების ნებართვები;

გ) კანონმდებლობით დადგენილი წესით განახორციელოს ნებართვის მფლობელის მიერ სანებართვო პირობების შესრულებაზე კონტროლი;

დ) აწარმოოს უწყებრივი სანებართვო რეესტრი;
ე) მიიღოს გაცემული ნებართვის საფუძველზე შესრულებული სამუშაოების შუალედური და საბოლოო ანგარიშები და სამუშაოები;
ვ) მონაწილეობა მიიღოს მშენებლობის ნებართვებთან დაკავშირებულ ადმინის​ტრა​ციულ წარმოებაში;
ზ) განახორციელოს კულტურული მემკვიდრეობის დამცავ ზონებში სამშენებლო სამუშაოების რეგულირება, კულტურული მემკვიდრეობის სფეროში სამართალ​დარ​ღვე​ვა​თა აღკვეთისა (რამაც შეიძლება დააზიანოს ან გაანადგუროს ან ამგვარი საფრთხე შეუქმნას კულტურულ მემკვიდრეობას) და გამოვლენილ სამართალდარღვევებზე რეა​გი​რე​ბის მიზნით ითანამშრომლოს შესაბამის სამსახურებთან; 
თ) განახორციელოს სამუზეუმო ფონდებისა და ექსპონატების აღრიცხვიანობისა და პასპორტიზაციის ხელშეწყობა, მათ შესახებ ელექტრონული ინფორმაციის შეგროვება და პოპულარიზაცია;
ი) დაამზადოს ადგილობრივი მნიშვნელობის ძეგლებისა და კულტურული მემ​კვი​დრეობის ობიექტების ნახაზები, ფოტოები და სხვა ვიზუალური მასალა, მოახდინოს ადგილობრივი მნიშვნელობის კულტურული მემკვიდრეობის შესახებ ინფორმაციისა და დოკუმენტაციის დიგიტალიზაცია, დაკომპლექტება და არქივირება; შექმნას შესაბამისი არქივები, საინფორმაციო ბანკები, განახორციელოს მოპოვებული (შექმნილი) ინფორ​მა​ციის მოვლა-პატრონობა და გავრცელება;

კ) მოპოვებული (შექმნილი) მასალების გამოყენებით მოამზადოს და მოაწყოს ფოტო და სხვა გამოფენები საქართველოში და საზღვარგარეთ, გამოსცეს ბარათები, ბუკლეტები, გზამკვლევები, ალბომები ქართულ და უცხო ენებზე;

 ლ) შეისწავლოს სხვა ქვეყნების გამოცდილება სახელოვნებათმცოდნეო და ადგი​ლო​ბრივი მნიშვნელობის კულტურული მემკვიდრეობის სფეროებში, ხელი შეუწყოს ტექ​ნი​კური სიახლეების გამოყენებას;

მ) ხელი შეუწყოს კადრების მომზადებასა და კვალიფიკაციის ამაღლებას სახელო​ვნე​ბათმცოდნეო და ადგილობრივი მნიშვნელობის კულტურული მემკვიდრეობის დაცვის სფეროებში; 

ნ) კანონმდებლობით დადგენილი წესით ხელი შეუწყოს ძეგლზე სამეცნიერო-კვლე​ვითი და სარეაბილიტაციო სამუშაოების წარმოებას; 

ო) ითანამშრომლოს საქართველოს და საზღვარგარეთის შესაბამის სამთავრობო, სამეცნიერო, სასწავლო და სხვა დაწესებულებებთან;

პ) ადგილობრივი მნიშვნელობის კულტურული მემკვიდრეობის დაცვის საკითხებთან დაკავშირებით მოაწყოს საერთაშორისო და ადგილობრივი სამეცნიერო-პრაქტიკული კონფერენციები, სესიები, სიმპოზიუმები, სემინარები, კონსულტაციები;

ჟ) ხელშეკრულების საფუძველზე მოამზადოს და გადასცეს მის მიერ შექმნილი და არქივში დაცულ ძეგლებთან და ადგილობრივი მნიშვნელობის კულტურული მემკვი​დ​რე​ობის ობიექტებთან დაკავშირებული შესაბამისი ვიზუალური თუ სხვა სახის სამეც​ნიერო მასალები (მათ შორის, ძეგლზე სამუშაოებისა და კულტურული მემკვიდრეობის ზონებში მშენებლობის ნებართვის მისაღებად კანონმდებლობით გათვალისწინებული სამეცნიერო და სარეკომენდაციო მასალები);

რ) დაამყაროს საქმიანი კონტაქტები და ითანამშრომლოს საზღვარგარეთის წამყვან სამეცნიერო და საგანმანათლებლო ცენტრებთან და ძეგლთა დაცვის სფეროში მოქმედ საერთაშორისო ორგანიზაციებთან;

ს) ხელი შეუწყოს ორგანიზებულ ტურიზმს; კერძოდ, მოამზადოს და განახორციელოს კულტურულ-შემეცნებითი პროგრამები. 

ტ) მონაწილეობა მიიღოს მუზეუმების ექსპოზიციების განახლებასა და რენოვაციაში და მოამზადოს შესაბამისი პროექტები, წინადადებები და რეკომენდაციები;

უ) ორგანიზება გაუწიოს ადგილობრივი მნიშვნელობის არამატერიალური და მატე​რია​ლური კულტურული მემკვიდრეობის ძეგლებისა და ობიექტების ფიქსაციასა და ინვენტარიზაციას (მოძრავი და უძრავი ძეგლების სააღრიცხვო ბარათებისა და პას​პორ​ტე​ბის შედგენა), მონაწილეობა მიიღოს სახელმწიფო და კერძო კოლექციების აღრიცხვასა და შესწავლაში;
ფ) აჭარის ავტონომიურ რესპუბლიკაში სამუზეუმო საქმიანობის განვითარების მიზ​ნით შეიმუშავოს სხვადასხვა წინადადებები და პროექტები და მათი განხორციელების მიზნით უზრუნველყოს შესაბამისი ღონისძიებების გატარება;

ქ) საქმიანობის მიზნებისა და ფუნქციების გათვალისწინებით განახორციელოს კანონ​მდე​ბლობით დადგენილი და ნებადართული სხვა საქმიანობა;

ღ) კომპეტენციის ფარგლებში განახორციელოს სახელმწიფო შესყიდვები.

2. სააგენტო უფლებამოსილია კანონმდებლობით დადგენილი წესით განახორციელოს დამხმარე ხასიათის ეკონომიკური საქმიანობა, მაგრამ არსებითად არ უნდა გადავიდეს სამეწარმეო საქმიანობაზე.


მუხლი 4. სააგენტოს მართვა
1. სააგენტოს მართვა ხორციელდება ,,საჯარო სამართლის იურიდიული პირის შესახებ” საქართველოს კანონისა და ამ დებულების შესაბამისად.

2. სააგენტოს ხელმძღვანელობს სააგენტოს დირექტორი (შემდგომში – დირექტორი), რომელსაც აჭარის ავტონომიური რესპუბლიკის განათლების, კულტურისა და სპორტის მინისტრის (შემდგომში – მინისტრი) წარდგინებით თანამდებობაზე ნიშნავს მთავრობა, ხოლო თანამდებობიდან ათავისუფლებს მთავრობა, მინისტრის წარდგინებით ან საკუ​თა​რი ინიციატივით.

3. დირექტორის მიერ უფლებამოსილების განხორციელების შეუძლებლობის, ადგი​ლზე არყოფნის ან უფლებამოსილების ვადამდე შეწყვეტის შემთხვევაში, დირექტორის მოვალეობას ასრულების დირექტორის მიერ განსაზღვრული სააგენტოს ერთ-ერთი თანამშრომელი.


მუხლი 5. დირექტორის უფლებამოსილება
დირექტორი:

ა) კანონმდებლობითა და ამ დებულებით დადგენილი უფლებამოსილების ფარგ​ლებში დამოუკიდებლად ხელმძღვანელობს სააგენტოს საქმიანობას, მოქმედებს სააგე​ნ​ტოს სახელით და სპეციალური მინდობილობის გარეშე წარმოადგენს მას მესამე პირებთან ურთიერთობაში;

ბ) პერსონალურად პასუხისმგებელია ამ დებულებისა და სააგენტოს საქმიანობის მომწესრიგებელი სამართლებრივი აქტების ზუსტად და დროულად შესრულებაზე, აგრეთვე სააგენტოს ქონების, მათ შორის, ფულადი სახსრების მიზნობრივ ხარჯვასა და გამოყენებაზე;

გ) თავისი უფლებამოსილებების განხორციელებისას გამოსცემს ინდივიდუალურ-სამართლებრივ (ადმინისტრაციულ) აქტებს – ბრძანებებს, რომელთა შესრულება სავალ​დე​ბულოა სააგენტოს ყველა თანამშრომლისათვის, ხელს აწერს სააგენტოს საქმიანობასთან დაკავშირებულ ფინანსურ და სხვა დოკუმენტებს;

დ) თანამდებობაზე ნიშნავს (დებს ხელშეკრულებებს) და თანამდებობიდან ათავი​სუ​ფლებს სააგენტოს თანამშრომლებს;

ე) ანაწილებს ფუნქციებს სააგენტოს თანამშრომლებს შორის, აძლევს მათ სათანადო მითითებებსა და დავალებებს, კანონმდებლობის შესაბამისად ახორციელებს სამსა​ხუ​რე​ბრივ ზედამხედველობას სააგენტოს თანამშრომლების საქმიანობაზე, ატარებს თათ​ბირებს თანამშრომლებთან, პერიოდულად ისმენს მათი მუშაობის შედეგებს, სააგენტოს სახელით სამოქმედოდ გასცემს მინდობილობას სააგენტოს თანამშრომლებსა და სხვა პირებზე;

ვ) კანონმდებლობით დადგენილი წესით უფლებამოსილია სააგენტოს თანამ​შრომლების მიმართ გამოიყენოს წახალისებისა და დისციპლინური პასუხისმგებლობის ზომები;

ზ) უფლებამოსილია სააგენტოს სახელით გახსნას და დახუროს ანგარიშები ბანკში, დადოს შრომითი და სხვა ხელშეკრულებები (შეთანხმებები) ფიზიკურ და იურიდიულ პირებთან, მოქმედი კანონმდებლობის შესაბამისად;

თ) სამინისტროს წინასწარი თანხმობით განსაზღვრავს და ადმინისტრაციული აქტით ამტკიცებს სააგენტოს საშტატო განრიგს, ხელფასის ფონდს და ხარჯთა ნუსხას, ადგენს და სამინისტროს დასამტკიცებლად წარუდგენს სააგენტოს ბალანსს;

ი) ამტკიცებს სააგენტოს შინაგანაწესს და სააგენტოს თანამშრომელთა შვებულებაში გასვლის განრიგს, უფლებამოსილების ფარგლებში უზრუნველყოფს სააგენტოს თანამშ​რო​მელთა კანონიერი უფლებებისა და ინტერესების დაცვას;

კ) წელიწადში ორჯერ 10 ივნისამდე და 10 დეკემბრამდე სამინისტროს, ხოლო მთავრობას მოთხოვნისთანავე წარუდგენს წერილობით ანგარიშს სააგენტოს მიერ გაწე​უ​ლი საქმიანობისა და ფინანსური სახსრების გამოყენების შესახებ;

ლ) სამინისტროსა და მთავრობას წარუდგენს წინადადებებს სააგენტოს საქმიანობის სრულყოფის ღონისძიებათა შესახებ;

მ) ასრულებს კანონმდებლობით, ამ დებულებით და მათ შესაბამისად მთავრობის ან/და სამინისტროს მიერ მინიჭებულ სხვა უფლებამოსილებებს.


მუხლი 6. სააგენტოს სტრუქტურა, სტრუქტურული ერთეულების უფლებამოსილებანი
1. სააგენტოს სტრუქტურული ერთეულებია:

ა) ადმინისტრაციული განყოფილება;

ბ) ძეგლებზე ნებართვების გაცემისა და მონიტორინგის განყოფილება.

2. ადმინისტრაციული განყოფილების უფლებამოსილებებია:

ა) სააგენტოს უფლებამოსილებათა განხორციელებისათვის საჭირო საინფორ​მაციო-ტექნიკური, ორგანიზაციული, სამართლებრივი და სხვა სახის საქმიანობის ეფექ​ტუ​რად წარმართვის ხელშეწყობა;

ბ) სააგენტოს დირექტორთან მოქალაქეთა მიღების ორგანიზება;

გ) ადგილობრივი მნიშვნელობის ძეგლებისა და კულტურული მემკვიდრეობის ობი​ექტების შესახებ ინფორმაციისა და დოკუმენტაციის დიგიტალიზაცია, დაკომ​პლე​ქტება და არქივირება; შესაბამისი არქივების, საინფორმაციო ბანკების შექმნა;
დ) მოპოვებული (შექმნილი) მასალების გამოყენებით ფოტო და სხვა გამოფენების მოწყობა, ბარათების, ბუკლეტების, გზამკვლევების, ალბომების ქართულ და უცხო ენებზე გამოცემა;

ე) სააგენტოს საზოგადოებასთან ურთიერთობებისა და სააგენტოს საქმისწარ​მო​ების ორგანიზება;

ვ) საკადრო საქმის ორგანიზება;

ზ) სააგენტოს თანამშრომელთა პირადი საქმეების შედგენა და წარმოება, მათი გადამზადების, კვალიფიკაციის ამაღლების ორგანიზაციული საკითხების მოგვარება;

თ) სააგენტოს ბალანსზე რიცხული შენობა-ნაგებობის, მატერიალურ-ტექნიკური ბაზის მოვლა-განახლება;

ი) სააგენტოს მფლობელობაში არსებული ტექნიკური აღჭურვილობის მომსა​ხუ​რე​ბის უზრუნველყოფა;

კ) სააგენტოს უფლებამოსილებათა განხორციელების მიზნით სახელმწიფო შეყი​დვების განხორციელების ორგანიზება;
ლ) სააგენტოს საქმიანობის სამართლებრივი უზრუნველყოფა;

მ) სააგენტოს დირექტორის მიერ გამოცემული ინდივიდუალური ადმინისტ​რა​ციულ–სამართლებრივი აქტების კანონმდებლობის მოთხოვნებთან შესაბამისობის უზრუნველყოფა;

ნ) სააგენტოს ბიუჯეტის პროექტის შემუშავება, საბიუჯეტო და არასაბიუჯეტო სახსრების ფინანსური ანგარიშგება, კვარტალური და წლიური ანგარიშების მომზადება კანონმდებლობით დადგენილი წესით; 
ო) თანამშრომელთა ხელფასების დროულ დარიცხვის უზრუნველყოფა, სახე​ლ​ფასო უწყისების შედგენა, ხარჯთანუსხის შესრულების პროცესში საწარმოებთან, ორგანიზაციებსა და ცალკეულ პირებთან წარმოშობილ ანგარიშსწორებათა დროული წარმოება;

პ) ფულადი სახსრების ანგარიშსწორებებისა და მატერიალურ ფასეულობათა შეფასების, ინვენტარიზაციის შედეგების განსაზღვრასა და აღრიცხვაში მონაწილეობა;

ჟ) ბუღალტრული ანგარიშგების შედგენისა და დაწესებულ ვადაში წარდგენის უზრუნველყოფა;
რ) საერთაშორისო თანამშრომლობის განვითარებისა და გრანტების მოძიების მიზნით შესაბამისი ღონისძიებების გატარების უზრუნველყოფა;

ს) საქართველოს კანონმდებლობით და წინამდებარე დებულებით განსაზღვრული სხვა უფლებამოსილებების განხორციელება.
3. ძეგლებზე ნებართვების გაცემისა და მონიტორინგის განყოფილება თავისი კომპეტენციის ფარგლებში:

ა) უზრუნველყოფს აჭარის ავტონომიური რესპუბლიკის ადმინისტრაციულ ტერიტორიაზე არსებულ კულტურული მემკვიდრეობის ძეგლებზე (გარდა არქეო​ლოგიური, საკულტო და საფორტიფიკაციო დანიშნულების ობიექტებისა) სამუშაოების ნებართვების სააგენტოს მიერ გაცემასთან დაკავშირებული ადმინისტრაციული წარ​მოების ორგანიზებას, საკითხების მომზადებას და ადმინისტრაციული წარმოების შედე​გად მიღებული გადაწყვეტილების თაობაზე შესაბამისი ადმინისტრაციულ-სამარ​თლე​ბრივი აქტის პროექტის მომზადებას;

ბ) კანონმდებლობით დადგენილი წესით, თავისი კომპეტენციის ფარგლებში, ახორციელებს ნებართვის მფლობელის მიერ სანებართვო პირობების შესრულებაზე კონტროლს;

გ) აწარმოებს უწყებრივ სანებართვო რეესტრს;

დ) უზრუნველყოფს სააგენტოს მიერ გაცემული ნებართვის საფუძველზე შეს​რუ​ლე​ბული სამუშაოების შუალედური და საბოლოო ანგარიშებისა და სამუშაოთა მიღებას;
ე) კანონმდებლობით დადგენილი წესით მონაწილეობს მშენებლობის ნებარ​თვე​ბთან დაკავშირებულ ადმინისტრაციულ წარმოებაში;

ვ) კომპეტენციის ფარგლებში უზრუნველყოფს კულტურული მემკვიდრეობის დამცავ ზონებში სამშენებლო სამუშაოების რეგულირებას; კულტურული მემკვიდრეობის სფეროში სამართალდარღვევათა აღკვეთისა (რამაც შეიძლება დააზიანოს ან გაანად​გუ​როს ან ამგვარი საფრთხე შეუქმნას კულტურულ მემკვიდრეობას) და გამოვლენილ სამარ​თალ​დარღვევებზე რეაგირების მიზნით თანამშრომლობს შესაბამის სამსახურებთან; 

ზ) ახორციელებს სამუზეუმო ფონდებისა და ექსპონატების აღრიცხვიანობისა და პასპორტიზაციის ხელსეწყობას და მათ შესახებ ელექტრონული ინფორმაციის შეგროვებას;
თ) ახორციელებს კულტურული მემკვიდრეობის სფეროში ახალი ტექნოლოგიების ანალიზსა და დანერგვას;

ი) მონაწილეობს კულტურული მემკვიდრეობის სფეროში პერსონალის მომ​ზა​დე​ბასა და გადამზადებაში;

კ) შეიმუშავებს და ახორციელებს ადგილობრივი მნიშვნელობის კულტურული მემკვიდრეობის პოპულარიზაციის ღონისძიებებს;

ლ) უზრუნველყოფს ადგილობრივი მნიშვნელობის კულტურული მემკვიდრეობის შესახებ ინფორმაციისა და დოკუმენტაციის შეგროვებას; 
მ) ახორციელებს საქართველოს კანონმდებლობით და წინამდებარე დებულებით განსაზღვრული სხვა უფლებამოსილებებს.


მუხლი 7. სააგენტოს საქმიანობის კონტროლი 
 1. სააგენტოს საქმიანობის სახელმწიფო კონტროლის განმახორციელებელი ორგანოა სამინისტრო.

2. სააგენტოს სახელმწიფო კონტროლი მოიცავს სააგენტოს მიერ განხორციელებული საქმიანობის კანონიერების, მიზანშეწონილობის, ეფექტიანობისა და საფინანსო-ეკონო​მიკური საქმიანობის ზედამხედველობას.

3. მინისტრი უფლებამოსილია შეაჩეროს ან გააუქმოს სააგენტოს დირექტორის არამართლზომიერი გადაწყვეტილება. სამინისტროს უფლება აქვს სააგენტოსგან მოით​ხო​ვოს კონტროლის განსახორციელებლად საჭირო მასალებისა და ინფორმაციის წარ​მოდგენა.


მუხლი 8. სააგენტოს საქმიანობა, რომელიც საჭიროებს თანხმობას

1. სააგენტომ სამინისტროს თანხმობით შეიძლება განახორციელოს შემდეგი ქმედებები: 
ა) უძრავი ქონების შეძენა, გასხვისება და დატვირთვა;

ბ) სესხის აღება;

გ) თავდებობა;

დ) საშტატო განრიგისა და ხელფასის ფონდის განსაზღვრა;
ე) თანამშრომელთა მატერიალური წახალისებისათვის გამოსაყოფი სახსრების, აგრეთვე საჯარო სამართლის იურიდიული პირის მიერ შესაძენი საწვავისა და გასაწევი საკომუნიკაციო ხარჯების ლიმიტების განსაზღვრა; 
ვ) სხვა გადაწყვეტილებები სააგენტოს ქონებასთან დაკავშირებით, თუ იგი სცილდება ჩვეულებრივი საქმიანობის ფარგლებს.

2. ამ მუხლის პირველი პუნქტის ,,ა’’, ,,ბ“, ,,გ’’ და ,,ვ’’ ქვეპუნქტებით გათვა​ლისწინებული ქმედებების განსახორციელებლად, სამინისტროს წინასწარ თანხმობასთან ერთად, აუცილებელია აჭარის ავტონომიური რესპუბლიკის ფინანსთა და ეკონომიკის სამინისტროს თანხმობა.


მუხლი 9. სააგენტოს ქონება

1. დასახული მიზნებისა და დაკისრებული ფუნქციების განსახორციელებლად სააგენტოს აქვს განცალკევებული ქონება, რომელიც მას დროებით სარგებლობაში, უსასყიდლოდ, კანონმდებლობით დადგენილი წესით, გადაეცემა აჭარის ავტონომიური რესპუბლიკისაგან. 

2. სააგენტოს ქონებას შეიძლება შეადგენდეს აგრეთვე სააგენტოს ფუნქციონირების განმავლობაში სააგენტოს ფინანსური სახსრებით შეძენილი ან/და შექმნილი ქონება. ასეთ ქონებაზე სააგენტოს აქვს უსასყიდლო სარგებლობის, ხოლო აჭარის ავტონომიურ რესპუბლიკას – საკუთრების უფლება.

3. სააგენტოს ლიკვიდაციის შემდეგ დარჩენილი ქონება რჩება აჭარის ავტონომიური რესპუბლიკის საკუთრებაში.

4. სააგენტოს ქონებასთან დაკავშირებული სხვა საკითხები განისაზღვრება მოქმედი კანონმდებლობით დადგენილი წესით.


მუხლი 10. სააგენტოს ფინანსები
1. სააგენტო შემოსავლის წყარო შეიძლება იყოს:

ა) შესაბამისი ბიუჯეტიდან გამოყოფილი მიზნობრივი სახსრები;

ბ) გრანტებით მიღებული შემოსავლები;

გ) ადგილობრივი, საერთაშორისო ორგანიზაციებისა და ფონდების შემოწირულობები;

დ) დამხმარე სამეურნეო-კომერციული საქმიანობიდან მიღებული შემოსავლები;

ე) სახელმწიფო შეკვეთების შესრულებიდან მიღებული შემოსავლები;

ვ) საქართველოს კანონმდებლობით ნებადართული სხვა შემოსავლები.

2. სააგენტოს ყველა შემოსავალი და ხარჯი აისახება მის ანგარიშგებაში.

3. სააგენტოს შემოსული სახსრები და შემოსავლები მთლიანად ხმარდება სააგენტოს მიზნებისა და ფუნქციების განხორციელებას. სააგენტოს სახსრების სხვა მიზნით გამოყენება აკრძალულია.


მუხლი 11. სააგენტო საბუღალტრო ანგარიშგება
1. სააგენტო ვალდებულია კანონმდებლობის, მათ შორის, საქართველოში მოქმედი საერთაშორისო საბუღალტრო ანგარიშგების სტანდარტების შესაბამისად, აწარმოოს საფინანსო-ეკონომიკური საქმიანობის აღრიცხვა-ანგარიშგება, შეადგინოს ბალანსი და დასამტკიცებლად წარუდგინოს სამინისტროს. 

2. სამინისტროს უფლება აქვს სააგენტოს წლიური ბალანსის შესამოწმებლად დანიშნოს დამოუკიდებელი აუდიტორი.


მუხლი 12. სააგენტოს ლიკვიდაცია
 სააგენტოს ლიკვიდაცია ხორციელდება:

ა) დასახული მიზნის მიღწევის ან მიზნის მიღწევის შეუძლებლობის შემთხვევაში;

ბ) დაფუძნების აქტით განსაზღვრული ვადის გასვლის გამო;

გ) მთავრობის მიერ სააგენტოს არსებობის მიზანშეუწონლობის თაობაზე მიღებული გადაწყვეტილების საფუძველზე.


მუხლი 13. დებულებაში ცვლილებებისა და დამატებების შეტანა
დებულებაში ცვლილებებისა და დამატებების შეტანა ხდება მთავრობის დადგე​ნი​ლებით, კანონმდებლობით დადგენილი წესის შესაბამისად.

